
38 DR.31.5.2004 

 

 Yang ketiga Pengurusan sumber Manusia: 

 Tuan Yang di-Pertua, Yang Berhormat Tebrau telah membangkitkan 
mengenai keperluan PDRM menambah rondaan polis di kawasan perumahan serta 
usaha PDRM untuk mengatasi masalah kekurangan keanggotaannya.  

Untuk makluman Yang Berhormat, bagi mengatasi masalah kekurangan 
anggota ini kerajaan pada masa ini sedang mengkaji, menambah jawatan PDRM 
secara berperingkat dan setakat ini kerajaan telah meluluskan penambahan perjawatan 
bagi beberapa unit dalam PDRM dengan tambahan sebanyak 4,071 perjawatan.  
Penelitian pertambahan ini adalah merangkumi keperluan bagi meningkatkan nisbah 
polis dengan penduduk Malaysia dengan kadar 1:286. Keperluan membanteras 
kegiatan jenayah dan juga pencegahannya serta keperluan menguatkuasakan undang-
undang baru yang dipertanggungjawabkan kepada polis.  Di samping itu kerajaan juga 
sedang berusaha menambahkan bilangan kenderaan rondaan di mana dalam tahun 
2003 kerajaan telah menambah sebanyak 500 buah kereta ronda... 

 Timbalan Yang di-Pertua [Datuk Lim Si Cheng]: Yang Berhormat, Yang 
Berhormat, Yang Berhormat bagi Tangga Batu bangun. 

Dato’ Haji Noh bin Haji Omar:  Sekejap saya bagi habis.  Dalam tahun 2003, 
kerajaan telah menambah sebanyak 500 buah kereta ronda dan sebanyak 500 buah 
kenderaan lagi telah ditambah pada tahun 2004.  Bilangan kenderaan ini akan 
ditambah daripada semasa ke semasa berdasarkan keperluan dan keadaan kewangan.  
Ya, sila Tangga Batu. 

 Tuan Haji Idris bin Haji Haron:  Terima kasih Tuan Yang di-Pertua dan 
terima kasih Yang Berhormat Menteri berkenaan dengan nisbah polis kepada 
penduduk tadi, saya amat berminat sekali untuk bertanya kepada Yang Berhormat 
Timbalan Menteri tentang, adakah penempatan serta pelantikan polis tadi mengikut 
kadar jenayah per kaum dari bilangan anggota polis kepada jenayah mengikut kaum?  
Kerana seperti yang dijawab oleh pihak kementerian iaitu kita mempunyai seorang polis 
berbanding dengan 300 penduduk.  Seorang polis berbangsa Cina berbanding dengan 
300 anggota polis keseluruhannya.  Begitu juga dengan seorang polis berbangsa India 
berbanding dengan 200 polis berbangsa Melayu.   

 Jadi adakah pihak kementerian membuat kajian tentang kadar jenayah berlaku 
mengikut kaum dan keanggotaan polis mengikut kaum?  Terima kasih. 

Dato’ Haji Noh bin Haji Omar:  Terima kasih.  Kita memang ada perangkaan 
kadar-kadar jenayah yang dilakukan oleh kaum-kaum tertentu.  Namun demikian dalam 
kita ingin berusaha mengambil anggota polis dari berbagai-bagai- kaum ini memang 
menimbulkan masalah kerana baru-baru ini kita sedia maklum di dalam temu duga 
secara terbuka pun kita dapati sambutan yang diberi oleh mereka bukan Melayu amat 
dingin sekali.   

 Jadi walau bagaimana pun begitu, kita tidak akan berputus asa dan kita akan 
terus berusaha untuk menarik minat belia-belia bukan Melayu untuk menyertai polis 
dan terima kasih kepada MCA.  Saya difahamkan MCA juga telah berusaha untuk 
bersama-sama mendedahkan dan juga memberikan penerangan kepada belia-belia 
Cina supaya mereka juga turut bersama menyertai pasukan polis ini…   

 Timbalan Yang di-Pertua [Datuk Lim Si Cheng]:  Yang Berhormat, Ayer 
Hitam, Ayer Hitam. 

Dato’ Haji Noh bin Haji Omar:  Ya, sila. 

 Ir. Dr. Wee Ka Siong:  Terima kasih Yang Berhormat dan terima kasih Tuan 
Yang di-Pertua.  Saya tertarik dengan kenyataan Yang Berhormat Timbalan Menteri 
tadi. Sebenarnya untuk pengambilan anggota-anggota baru ini, sebenarnya kita 
nampak baru-baru ini pengambilan itu walaupun Pemuda MCA begitu giat sekali 
menjalankan promosi tetapi secara senyap-senyap dijalankan. Sebenarnya kita 
berharap ia dapat dijalankan dan dimaklumkan kepada kita dan kita boleh sama-sama 
membuat promosi. Cuma sayang sekali sebelum itu memang baik, sampai masa 
pengambilan itu tidak dimaklumkan, jadi orang kelam-kabut sebab itu sambutan begitu 
dingin sekali.   

 Jadi saya hendak maklumkan kepada Yang Berhormat Dato’ dan minta ambil 
tindakan tentang perkara ini. Terima kasih.   



Yang ketiga Pengurusan sumber Manusia: Tuan Yang di-Pertua, Yang Berhormat Tebrau telah membangkitkan mengenai keperluan PDRM menambah rondaan polis di kawasan perumahan serta usaha PDRM untuk mengatasi masalah kekurangan keanggotaannya. Untuk makluman Yang Berhormat, bagi mengatasi masalah kekurangan anggota ini kerajaan pada masa ini sedang mengkaji, menambah jawatan PDRM secara berperingkat dan setakat ini kerajaan telah meluluskan penambahan perjawatan bagi beberapa unit dalam PDRM dengan tambahan sebanyak 4,071 perjawatan. Penelitian pertambahan ini adalah merangkumi keperluan bagi meningkatkan nisbah polis dengan penduduk Malaysia dengan kadar 1:286. Keperluan membanteras kegiatan jenayah dan juga pencegahannya serta keperluan menguatkuasakan undang- undang baru yang dipertanggungjawabkan kepada polis. Di samping itu kerajaan juga sedang berusaha menambahkan bilangan kenderaan rondaan di mana dalam tahun 2003 kerajaan telah menambah sebanyak 500 buah kereta ronda... Timbalan Yang di-Pertua [Datuk Lim Si Cheng]: Yang Berhormat, Yang Berhormat, Yang Berhormat bagi Tangga Batu bangun. Dato' Haji Noh bin Haji Omar: Sekejap saya bagi habis. Dalam tahun 2003, kerajaan telah menambah sebanyak 500 buah kereta ronda dan sebanyak 500 buah kenderaan lagi telah ditambah pada tahun 2004. Bilangan kenderaan ini akan ditambah daripada semasa ke semasa berdasarkan keperluan dan keadaan kewangan. Ya, sila Tangga Batu. Tuan Haji Idris bin Haji Haron: Terima kasih Tuan Yang di-Pertua dan terima kasih Yang Berhormat Menteri berkenaan dengan nisbah polis kepada penduduk tadi, saya amat berminat sekali untuk bertanya kepada Yang Berhormat Timbalan Menteri tentang, adakah penempatan serta pelantikan polis tadi mengikut kadar jenayah per kaum dari bilangan anggota polis kepada jenayah mengikut kaum? Kerana seperti yang dijawab oleh pihak kementerian iaitu kita mempunyai seorang polis berbanding dengan 300 penduduk. Seorang polis berbangsa Cina berbanding dengan 300 anggota polis keseluruhannya. Begitu juga dengan seorang polis berbangsa India berbanding dengan 200 polis berbangsa Melayu. Jadi adakah pihak kementerian membuat kajian tentang kadar jenayah berlaku mengikut kaum dan keanggotaan polis mengikut kaum? Terima kasih. Dato' Haji Noh bin Haji Omar: Terima kasih. Kita memang ada perangkaan kadar-kadar jenayah yang dilakukan oleh kaum-kaum tertentu. Namun demikian dalam kita ingin berusaha mengambil anggota polis dari berbagai-bagai- kaum ini memang menimbulkan masalah kerana baru-baru ini kita sedia maklum di dalam temu duga secara terbuka pun kita dapati sambutan yang diberi oleh mereka bukan Melayu amat dingin sekali. Jadi walau bagaimana pun begitu, kita tidak akan berputus asa dan kita akan terus berusaha untuk menarik minat belia-belia bukan Melayu untuk menyertai polis dan terima kasih kepada MCA. Saya difahamkan MCA juga telah berusaha untuk bersama-sama mendedahkan dan juga memberikan penerangan kepada belia-belia Cina supaya mereka juga turut bersama menyertai pasukan polis ini... Timbalan Yang di-Pertua [Datuk Lim Si Cheng]: Yang Berhormat, Ayer Hitam, Ayer Hitam. Dato' Haji Noh bin Haji Omar: Ya, sila. Ir. Dr. Wee Ka Siong: Terima kasih Yang Berhormat dan terima kasih Tuan Yang di-Pertua. Saya tertarik dengan kenyataan Yang Berhormat Timbalan Menteri tadi. Sebenarnya untuk pengambilan anggota-anggota baru ini, sebenarnya kita nampak baru-baru ini pengambilan itu walaupun Pemuda MCA begitu giat sekali menjalankan promosi tetapi secara senyap-senyap dijalankan. Sebenarnya kita berharap ia dapat dijalankan dan dimaklumkan kepada kita dan kita boleh sama-sama membuat promosi. Cuma sayang sekali sebelum itu memang baik, sampai masa pengambilan itu tidak dimaklumkan, jadi orang kelam-kabut sebab itu sambutan begitu dingin sekali. Jadi saya hendak maklumkan kepada Yang Berhormat Dato' dan minta ambil tindakan tentang perkara ini. Terima kasih.